open-index/open-wikipedia-markdown huggingface dataset:
Antonius deBrum

**Antonius**, vulgo *Tony* **deBrum** (in Tuvalu natus die 26 Februarii 1945; ad Majuro mortuus die 22 Augusti 2017) fuit politicus insularum Marsaliensium.

Nomen habuit coloni, origine Azorensis, Ioachimi de Brum qui  in insula Likiep anno 1888 aedificaverat. In qua insula educatus, Antonius deBrum alumnus fuit universitatis Havaiorum. Minister rerum externarum Marsaliensis ter meruit, ab anno 1979 (libertate nuper nacta) usque in 1987, iterum ab 2008 ad 2009, denuo ab anno 2014 usque in 2016. Inter principales de mutatione climatum Lutetiae anno 2015 iamque antea agitabat.

## Notae 
## Bibliographia 
* "First nuclear legacy conference" in *Marshall Islands Journal* (9 Martii 2017)
* "Tony nominated for Nobel award" in *Marshall Islands Journal* (5 Februarii 2016)
* Lisa Friedman, "Tony de Brum, Voice of Pacific Islands on Climate Change, Dies at 72" in *New York Times* (22 Augusti 2017)
* Nick Perry, "Tony de Brum, global voice for fighting climate change, dies" in *Miami Herald* (23 Augusti 2017)
* Shawn Raymundo, "Former Marshall Islands minister, Nobel nominee Tony de Brum dies" in *Pacific Daily News* (22 Augusti 2017)
* John Vidal, "Australia risks ‘going backwards’ on climate change and straining Pacific ties" in *The Guardian* (5 Maii 2014)

Categoria:Nati 1945
Categoria:Mortui 2017
Categoria:Politici insularum Marsaliensium
Categoria:Politici internationales
Categoria:Alumni Universitatis Havaiorum
Categoria:Incolae Tuvalus
Categoria:Incolae Likiep
Hyperplasia

In cytologia **hyperplasia** (e verbis Graecis ὑπέρ nimis + πλάσις formatio) est *numeri* cellularum incrementum.

## Exempla hyperplasiae 
* Hyperplasia prostatae benigna
* In arteriosclerose hyperplasiae fibrarum musculorum arteriarum 

* Hypertrophia

## Notae 
Categoria:Cytologia
Daniel Philip

**Daniel**, vulgo *Danny* **Philip** (die 5 Augusti 1953 natus) est politicus insularum Salomonis.

Natus est apud Lokuru insulae Rendova. Alumnus est collegii Fulton in insula Viti Levu atque universitatis Victorianae Vellingtonensis in Nova Zelandia ubi linguisticae et educationi studuit. Legatus est parlamento insularum Salomonis ab anno 1984 usque in 2001. Minister a rebus externis bis meruit, ab 1995 usque in annum insequentem et a mense Iunio 2000 usque in Iunium 2001. Dux factionis democraticae reformationis quam ipse condiderat, iterum parlamento legatus est officiumque primi ministri die 24 Augusti 2010 assumpsit, quod ad diem 16 Novembris 2011 retinuit, successore Gordono Darcy Lilo.

## Notae 
## Bibliographia 
* "Danny Philip is Prime Minister" in *Solomon Times* (25 Augusti 2010)

## Nexus externi 
* Vita apud parlamentum insularum Salomonis

Categoria:Nati 1953
Categoria:Homines vivi
Categoria:Politici insularum Salomonis
Categoria:Incolae Rendova
Categoria:Alumni Collegii Fulton
Categoria:Alumni Universitatis Victorianae Vellingtonensis
Categoria:Praeceptores
Categoria:Gubernatores civitatum
Hypertrophia

In cytologia **hypertrophia** (e verbis Graecis ὑπέρ nimis + τροφή victus) est *capacitatis* cellularum incrementum.

## Exempla hypertrophiae 
* In graviditate hypertrophia myometrii partis uteri

* Hyperplasia

## Notae 
Categoria:Cytologia
Lamina basalis (discretiva)

**Lamina basalis** potest esse:
* In anatomia:
** Discus pedalis — in Actiniariis, est superficies contra os
* In cytologia
** Lamina basalis — pars membranae basalis, denique matricis extracellularis, ad epithelium vel mesothelium vel endothelium directa
Lamina basalis (matrix extracellularis)

[thumb|**Lamina basalis** [microscopium electronicum|microscopio electronico visibilis est.]]
**Lamina basalis** in cytologia est pars matricis extracellularis, quae epithelium vel mesothelium vel endothelium attingit. Igitur lamina basalis etiam est membranae basalis pars. Lamina basalis solum microscopio electronico, membrana basalis autem microscopio optico quoque visibilis est. In pulmonibus et renibus laminae basales crassiores sunt.

* Pulmo
* Ren

## Nexus externi 
* MB:Info de matrice extracellulari et lamina basali

Categoria:Cytologia
Categoria:Matrix extracellularis
Sa'ilele Malielegaoi

''Tuila'epa Lupesoliai Neioti Aiono* *'Sa'ilele Malielegaoi'* (natus Lepa in oppido Upoluensi die 14 Aprilis 1945) est politicus et oeconomus Samoanus qui munus primi ministri ab anno 1998 ad annum 2021 sustinuit.

## Vita
Apud  iuxta Apia in insula nativa in collegio Sancti Iosephi eruditus est. Deinde Aucopoli Novae Zelandiae Collegium Sancti Pauli frequentavit. In eadem urbe apud Universitatem Aucopolitanam eruditus, primus Samoanorum gradum magistri in rebus commercii ascendit. Parlamento Samoano ab anno 1980 legatus est. Minister a vectigalibus anno 1998 a Tofilau Eti Alesana primo ministro creatus est. Cui succedens ipse a die 23 Novembris 1998, primus minister usque ad Iulium 2021 merebat.

## Bibliographia 
* McLean, Tamara. 2011. "Samoan PM attacks dateline switch critics." *Sydney Morning Herald,'' 3 Iunii 2011.

## Nexus externi 
* Vita apud situm regiminis Samoani.

Categoria:Alumni Universitatis Aucopolitanae
Categoria:Gubernatores civitatum
Categoria:Incolae Upolu
Categoria:Politici Samoae
Mahometus Dionne

**Mahometus Boun Abdallah Dionne** (Gossas in urbe die 22 Septembris 1959 natus; die 5 Aprilis 2024 mortuus) fuit politicus Senegaliae.

Alumnus est universitatis Gratianopolitanae et instituti informationis commercialis iuxta Conservatorium Nationale Artium et Munerum Parisiense. Ab anno 1986 apud argentariam centralem civitatum Africae Occidentalis, deinde ab anno 1997 apud regimen Senegalense Dakar in urbe et Lutetiae operam dedit. Ab anno 2005 usque in 2008 politico Macky Sall consiliarius fuit. Postea pro ordine Nationum Unitarum evolutioni industriali favendae Algerii et Vindobonae in urbibus laboravit. Die 6 Iulii 2014 primus minister Senegaliae factus est a patrono Macky Sall, qui his diebus praeses meret.

## Notae 
## Bibliographia 
* James Barma, "Sénégal : Mohamed Dionne nommé Premier ministre par Macky Sall" in *Le Point: Afrique* (19 Augusti 2014)

## Nexus externi 
* "Monsieur Mahammed Boun Abdallah Dionne" apud regimen Senegalense

Categoria:Nati 1959
Categoria:Mortui 2024
Categoria:Politici Senegaliae
Categoria:Gubernatores civitatum
Categoria:Alumni Universitatis Gratianopolitanae
Categoria:Alumni Conservatorii Nationalis Artium et Munerum
Categoria:Politici internationales
Komi Sélom Klassou

**Komi Sélom Klassou** (Notsé in urbe natus die 10 Februarii 1960) est politicus Togi.

Alumnus est universitatum Beninensis in civitate nativa et Burdigalensis in Francia. Magister ludorum meruit Lome in urbe. Minister a cultura a die 8 Octobris 2000, minister ab educatione ab 29 Iulii 2003, deinde anno 2005 director fuit candidaturae Faure Gnassingbé ad officium praesidis, bono successu. Parlamento Togoënsi legatus est ab anno 2007. Faure Gnassingbé, anno 2015 praeses iterum electus, clientem Komi Sélom Klassou ad munus primi ministri die 10 Iunii eiusdem anni convocavit.

## Nexus externi 
* Vita apud regimen Togoënse
* "Komi Sélom Klassou enfin nommé Premier ministre" (6 Iunii 2015) apud *Télégramme 228*

Categoria:Nati 1960
Categoria:Homines vivi
Categoria:Incolae Togi
Categoria:Gubernatores civitatum
Categoria:Alumni Universitatis Lomeensis
Categoria:Alumni Universitatis Burdigalensis
Ischimus

**Ischimus** (Kazachice Есіл, tr. *Esil*; Russice Ишим, tr. *Išim*) est flumen in Kazachstania et regionibus Tumenensi et
Omiensi Russiae, accola Irtis sinistra et longissima, 2450 chm patens. In Kazachstania Astana et Petropaulopolis urbes ad Ischimum stant, in Russia Ischimus urbs eiusdem nominis.

## Nota 
## Nexus externi 
* Pagina de Ischimo *Encyclopaediae Russicae Magnae* 

Categoria:Flumina Kazachstaniae
Categoria:Flumina Russiae Asiaticae
Categoria:Regio Tumenensis
Categoria:Regio Omiensis
Categoria:Systema Irtis fluminis
Christus et mulier in adulterio deprehensa (Breugelius)

[thumb|upright=1.25|Christus et mulier in adulterio deprehensa: tabula a [Petrus Breugelius senior|Petro Breugelio seniore anno 1565 picta (Institutum Courtauld Londinii)]]

 est tabula a Petro Breugelio seniore anno 1565 picta, hodie apud Institutum Courtauld Londinii servata. Historia seu pericope adulterae depingitur quae ad initium capitis VIII evangelii secundum Ioannem in aliquibus libris legenda est. Praeceptum Iesu in proverbium iam conversum ipse in hac imagine Batave digito scribere incipit, "*Die sonder sonde is, die [werp den eersten steen].*" 

[thumb|upright=1.25|Christus et mulier in adulterio deprehensa: post Breugelium a [Paulus Perret|Paulo Perret anno 1579 exarata (Museum Britannicum)]]
Impressum huius imaginis Paulus Perret exaravit et Antverpiae anno 1579 apud Petrum de Iode divulgavit. Idem praeceptum Latine subscribitur, videlicet: "Qui sine peccato est vestrum primus in illam lapidem mittat."

[thumb|upright=1.25|Christus et mulier in adulterio deprehensa: post patrem a [Petrus Breugelius iunior|Petro Breugelio iuniore picta (Museum Artium Philadelphiae)]]
Post patrem Petrus Breugelius iunior tabulam eiusdem historiae pinxit, quae hodie apud Museum Artium Philadelphiae servatur.

## Notae 
## Nexus externi 
* Catalogus Musei Britannici

Categoria:Evangelium secundum Ioannem
Categoria:Iesus figuratus
Categoria:Petrus Bruegel senior
Categoria:Tabulae pictae
Categoria:Institutum Courtauld
Categoria:Museum Artium Philadelphiae
Categoria:Petrus Bruegel filius
Nicolaus Zinin

**Nicolaus Nicolai filius Zinin** (Russice Николай Николаевич Зинин, tr. *Nicolaj Nikolaevič Zinin*; 25 Augusti 1812 – 18 Februarii 1880) fuit chemicus organicus Russicus, alumnus Universitatis Casanensis, annis ab 1841 ad 1848 eiusdem universitatis et dein ab 1848 ad 1874 Academiae Medico-Chirurgicae Petropolitanae professor (inter cuius discipulos fuere Alexander Butlerov, Alexander Borodin et Nicolaus Beketov), socius ordinarius Academiae Scientiarum Petropolitanae ab anno 1865 et socius correspondens Academiae Scientiarum Francicae ab anno 1873, unus e conditoribus et primus praeses (annis 1868–1877) Societatis Chemicae Russicae.

## Nexus externi
Categoria:Chemici Russiae
Categoria:Incolae Imperii Russici
Categoria:Alumni Universitatis Casanensis
Categoria:Professores Universitatis Casanensis
Categoria:Professores universitatum et scholarum Petropolitanarum
Categoria:Socii Academiae Scientiarum Russicae
Categoria:Socii Academiae Scientiarum Francicae
Pericope adulterae

[thumb|upright=1.5|[Christus et mulier in adulterio deprehensa (Breugelius)|Christus et mulier in adulterio deprehensa: tabula a Petro Breugelio seniore picta, a Paulo Perret anno 1579 exarata (Museum Britannicum)]]
[thumb|upright=1.5|Christus et mulier in adulterio deprehensa: delineatio a [Rembrandus|Rembrando facta]]
**Pericope adulterae** est historia brevis de Iesu ad initium capitis VIII evangelii secundum Ioannem in aliquibus libris tam manuscriptis quam impressis legenda. Eadem historia in manuscriptis pluribus antiquioribus aut contextu alio reperitur aut omnino omittitur. Constat hanc historiam minime partem evangelii Ioannis ab origine constituisse. Res autem cum praedicatione Iesu ex evangeliis cognita bene consonat.

Ex hac historia praeceptum Iesu, Latine **Qui sine peccato est vestrum primus in illam lapidem mittat**, Graece '''Ὁ ἀναμάρτητος ὑμῶν πρῶτος βαλέτω λίθον ἐπ' αὐτὴν''', in proverbium conversum est. 

## Notae 
## Nexus externi 
* Vulgata Stuttgartensis
* Nova Vulgata

Categoria:Evangelium secundum Ioannem
Categoria:Iesus
Categoria:Peccata
Barnabas Sibusiso Dlamini

**Barnabas Sibusiso Dlamini** (natus die 15 Maii 1942; mortuus die 28 Septembris 2018) fuit politicus Swaziae.

Alumnus est universitatis Wisconsinensis, ubi ab anno 1966 chemiae, tardius universitatis Africae Australis, ubi usque in annum 1976 commercio, denuo universitatis Neo-Eboracensis, ubi usque in 1982 rebus rationariis studuit. Inter quas res ab anno 1969 apud *Swaziland Iron Ore Development Company* chemicus, ab anno 1978 apud *Coopers & Lybrand* rationarius laboravit.

Senator Swaziae ab anno 1978, parlamoento legatus est ab anno 1983. Ab anno insequenti usque in 1992 minister a vectigalibus meruit. Ab anno 1992 usque in 1996 iuxta Fundum monetarius internationalis operam dedit. In patriam reditus primus minister a rege Mswati III die 26 Iulii 1996 factus est, quo officio usque ad 29 Septembris 2003 functus est. Postea regi consiliarius meruit, sed iterum primus minister a die 23 Octobris 2008 factus est.

## Notae 
## Bibliographia 
* Roger East, Richard J. Thomas, ''Profiles of People in Power: The World's Government Leaders* (Routledge, 2003) pp. 496-497 

## Nexus externi 
* Vita apud *Swaziland Solidarity Network''
* Vita apud regimen Swaziense

Categoria:Nati 1942
Categoria:Mortui 2018
Categoria:Incolae Swaziae
Categoria:Gubernatores civitatum
Categoria:Alumni Universitatis Wisconsinensis
Categoria:Alumni Universitatis Africae Australis
Categoria:Alumni Universitatis Neo-Eboracensis
Caterina

**Caterina** (Graece Κατερίνη) est urbs Graeca, olim caput Pieriae pristinae praefecturae. Incolarum circiter 56&thinsp;000 habet.

## Coniunctiones communium 
* 20px|Serbia Čačak, Serbiae
* 20px|Austria Moosburg, Austriae
* 20px|vexillum Germaniae   Maintal, Germaniae
* 20px|Russia Surgut, Russiae

## Nexus externi 
* Situs interretialis urbis

Categoria:Loci habitati Macedoniae Mediae
Gu Qiyuan

[thumb|upright|Gu Qiyuan a [Zeng Jing saeculo XVII ineunte pictus]]
**Gu Qiyuan** seu litteris Sinicis 顾起元 (natus anno 1565; anno 1628 mortuus), urbis Nanchini incola, fuit scriptor Sinensis. Anno 1595 in academia Hanlin receptus scriba documentorum regalium factus est. Inter paedagogos imperatoris futuri Guangzong, deinde inter ministros regiminis meruit, sed mox in urbem nativam recedit ubi "hortum refugii" (a seipso nuncupatum) elaboravit. Nomen eius saepe citatur propter opus anecdotorum *Kezuo zhuiyu*. Liber etiam enyclopaedicum composuit, videlicet *Shuolüe* 說略, et collectaneum textuum suorum, titulo *Lanzhen caotang ji*.

## Notae 
## Bibliographia 
* Hok-Lam Chan, "Ming Taizu's "Placards" on Harsh Regulations and Punishments Revealed in Gu Qiyuan's "Kezuo zhuiyu"" in *Asia Major* vol. 22 (2009) pp. 13-39 (vide vitam brevem pp. 25-26)
* Lienche Tu Fang, "Ku Ch'i-yüan" in L. C. Goodrich, Chaoying Fang, edd., *Dictionary of Ming Biography 1368-1644* pp. 734-736

## Nexus externi 
* De opere *Shuolüe* apud *ChinaKnowledge.de*

Categoria:Nati 1565
Categoria:Mortui 1628
Categoria:Scriptores Sinarum
Categoria:Auctores Sinici
Tschulymus

**Tschulymus** (Russice Чулым, tr. *Čulym*) est flumen in Siberia, per rem publicam Chakassiam, territorium Crasnoiarense et regionem Tomensem Russiae fluens. E confluentia Ijussi Albi et Ijussi Nigri fluminum oritur, circa 1799 chm patet et in Obium a dextra influit.

## Nota 
## Nexus externi
* Pagina de Tschulymo, accola Obii, in *Encyclopaedia Sovietica Magna* editionis tertiae 
* Pagina de Tschulymo, flumine in regione Novosibirscensi, in *Encyclopaedia Sovietica Magna* editionis tertiae 

Categoria:Flumina Russiae Asiaticae
Categoria:Chakassia
Categoria:Territorium Crasnoiarense
Categoria:Regio Tomensis
Categoria:Systema Obii fluminis
Anecdota e convivali hospitio superflua

[thumb|upright=0.5|Gu Qiyuan a [Zeng Jing saeculo XVII ineunte pictus]]
**客座赘语** seu translitteratione Pinyin *Kezuo zhuiyu* ("Superflua e convivali hospitio anecdota"), anno 1618 divulgatum, est opus commentatiuncularum Sinice a Gu Qiyuan Nanchinensi scriptum. Hoc opus saepissime ab eruditis citatur qui de rebus Nanchinensibus et de vita Sinarum sub regno Ming quaerent.

## Bibliographia 
* Hok-Lam Chan, "Ming Taizu's "Placards" on Harsh Regulations and Punishments Revealed in Gu Qiyuan's "Kezuo zhuiyu"" in *Asia Major* vol. 22 (2009) pp. 13-39
* Frederick W. Mote, "Yüan and Ming" in K. C. Chang, ed., *Food in Chinese Culture* (Novo Portu: Yale University Press, 1977) pp. 193-258
* Tian Yuan Tan, "Emerging from Anonymity: The First Generation of Writers of Songs and Drama in Mid-Ming Nanjing" in *T’oung Pao* vol. 96 (2010) pp. 125-164

Categoria:Scripta 1618
Categoria:Sericae scripta
Categoria:Litterae Sinicae
Categoria:Libri historici
Categoria:Libri de litteris
Categoria:Nanchinum
Sapar Isakov

**Sapar Džumakadyr f. Isakov** seu litteris Cyrillicis Сапар Джумакадырович Исаков (Frunze in urbe natus die 29 Iulii 1977) est politicus Chirgisiae.

Ab anno 1999 rebus internationalibus studuit apud universitatem nationalem Chirgisiensem in urbe nativa. Quas res ab anno 2006 usque in 2012 in universitate Chirgiso-Russica Slavonica docuit. Ab hoc anno inter consiliarios meruit praesidi Almazbek Atambaev. Die 26 Augusti 2017 primus minister factus est, antecessore Sooronbay Žeenbekov.

## Nexus externi 
* "Kyrgyzstan: New PM Seen as Powerbroker of the Future" (25 Augusti 2017) apud *EurasiaNet*
* "Kyrgyz Parliament Approves Atambaev Ally As New Prime Minister" (25 Augusti 2017) apud *Radio Free Europe, Radio Liberty*

Categoria:Homines vivi
Categoria:Nati 1977
Categoria:Alumni Universitatis Nationalis Kyrgyzensis
Categoria:Professores Universitatis Kyrgyzo-Russicae Slavonicae
Categoria:Politici Kyrgyzstaniae
Categoria:Gubernatores civitatum
Târgu Bujor

thumb|left|Situs Târgu Bujor oppidi in circulo Galaţi
thumb|left|Statio Ferroviaria in Târgu Bujor
**Târgu Bujor** est oppidum Dacoromanicum circa 6300 incolarum et pars Moldaviae, quae ad Galaţi circulum pertinet.

## Historia 
Târgu Bujor anno 1491 primo in actis descriptum est. Anno 1968, oppidum nominatum est.

## Incolae 
Anno 2011 hic 6299 homines habitabant, inter eos 5790 Dacoromanorum atque 270 Zingari.

## Incolae noti 
* Ieremias Grigorescu (1863 - 1919), dux militum et rerum politicarum peritus

## Nexus externi 
* Pagina officialis oppidi Târgu Bujor

## Notae 
Categoria:Urbes Romaniae
Jin Ping Mei

thumb|upright=1.25|Capitulum 4 *Jin ping mei* in editione 1617 compendiose depictum. Merenda oblita, protagonista Ximen Qing baculum suum deiectum sub pede Pan Jinlian quaerens primos amores praeparat. Lena extra auscultat  
**金瓶梅** seu translitteratione pinyin ***Jīn píng méi*** est mythistoria Sinica, saeculo XVI exeunte scripta, ab anno fere 1596 inter amatores litterarum divulgata. Anno 1610 primum impressa, anno 1695 autem a Zhang Zhupo recensa. Haec secunda editio, scholiis munita sed multis locis refecta et abbreviata, fons fuit editionum posteriorum et versionum plurimorum. Nomen auctoris nescitur, sed pseudonymum *Lánlíng Xiàoxiào Shēng* 蘭陵笑笑生 "irridens pagi Lanling eruditus") originem indicare censetur: Lanling enim in provincia hodierna Shandong iacet.

Opus iam anno 1708 in lingua Mandshurica, recentius in multas linguas conversa est. Versio prima Theodisca, ab Arthuro et Ottone Kibat facta et annis 1928–1983 divulgata, novissimaque Francogallica anno 1985 manu Andreae Lévy, necnon novissima Anglica Davidis Tod Roy annis 1993–2013, e textu pristina 1610 versa sunt. Aliae versiones, Theodiscae Iohannis Cononis von der Gabelentz saeculo XIX et Francisci Kuhn anno 1931, Anglicae Clementis Egerton anno 1939 et Bernardi Miall 1942, Francogallica anonyma 1949–1952, ex editione refecta 1695 translatae sunt. Episodia erotica Clemens Egerton non Anglice sed Latine transtulit.

Titulus variis modis convertitur. Ex elementis agnominum feminarum trium demitur quae heroinae fortasse censendae sunt, videlicet:
* *Pān **Jīn**lián* 潘金蓮 "lotos **aurea**", protagonistae mulier
* *Lǐ **Píng**’er* 李瓶兒 "parva **ampulla**", protagonistae concubina
* *Páng Chūn**méi*** 龐春梅 "flos **mume** vernalis", ancilla

## Bibliographia 
; Versiones selectae
* Clement Egerton, interpr., *The Golden Lotus*. 4 voll. Londinii: Routledge, 1939 
* Artur Kibat, Otto Kibat, interprr., *Djin Ping Meh*. Voll. 1-2. Gothae: Engelhard-Reyher, 1928–1932. Voll. 1-5 (Herbert Franke, ed.): Hamburgi: Die Waage, 1967–1983 
* André Lévy, interpr., ''Fleur en fiole d'or*. 2 voll. Lutetiae: Gallimard, 1985 
* David Tod Roy, interpr., *The Plum in the Golden Vase*. 5 voll. Princetoniae: Princeton University Press, 1993-2013 

## Nexus externi 
* "Jinpingmei" apud *ChinaKnowledge.de''
* Textus Sinensis apud Vicifontem

Categoria:Scripta saeculo 16
Categoria:Scripta 1610
Categoria:Litterae Sinicae
Categoria:Mythistoriae
Categoria:Libri de re veneria
Categoria:Litterae Latine versae
Ornithinum

thumb|L-ornithinum.
**Ornithinum** (de verbo Graeco ὄρνις avis cum trunco ὄρνῑθ-) in chemia est acidum aminicum in organismis non proteinis derivatum. In cyclo ureae magnum momentum habet.

Formula chemica sua est C5H12N2O2.

* Ornithini transcarbamoylasis

## Notae 
Categoria:Acida aminica
Categoria:Hepatologia
Citrullinum

**Citrullinum** (de citrullo lanato) in chemia est α-acidum aminicum, non in proteinis inventum. In cyclo ureae adhibetur, et in duabus e suis perturbationibus geneticis in sanguine accumulat, ambae citrullinaemia appellatae. 

Praeterea functionem intestini et absorptionem in intestinum indicare possunt.

## Natura chemica 
Formula chemica sua est , et massa molaris 175.188 g/mol. Citrullinum est compositum parentale *classis citrullinorum*, una cum ornithino. 

Nomen plenum chemicum est acidum 2-amino-5-(carbamoylo-amino)-pentanoicum. Acido valerico (pentanoico) positione 5 sua per gregrem amini grex carbamoyli nexus est, et positione 2 grex alius amini locatus est.

Fasciculus:Valeric acid acsv.svg|Acidum pentanoicum (IUPAC) sive acidum valericum; positio 1 est atomo C dextre (cum *=O* et *-OH*), 5 plane sinistre.
Fasciculus:Carbamoyl-group-2D.svg|Grex carbamoyli per gregem NH acido valerico positione 5 eius ligatus.
Fasciculus:L-Ornithin2.svg|Ornithinum

## Usus diagnosticum 
Citrullinum constanter ex intestino in sanguinem liberatur. Citrullinum functionem intestini et absorptionem in intestinum indicare possunt, indicator et mali acuti et chronici. Longitudo intestini brevior ac quaedam enteropathiae (morbus coeliacus, enteropathia tropicalis, morbus Crohn, mucositis, reiectio transplantantis) valores citrullini reductae efficiunt.

Sane in muribus multitudo citrullini in sanguine rhythmo circadiano subiecta videtur.

* Cyclus ureae
* Ornithini transcarbamoylasis

## Notae 
Categoria:Acida aminica
Categoria:Hepatologia
Categoria:Mitochondria
Ioannes Adolphus Krebs

**Ioannes Adolphus Krebs** (natus Hildesiae in Germania die 25 Augusti 1900; mortuus Oxoniae in Anglia die 22 Novembris 1981) fuit medicus et biochemicus qui anno 1953 Nobelianum Medicinae Praemium cum Friderico Alberto Lipmann accepit, postquam cyclum acidi citrici descripserat.

## Notae 
* Cyclus Krebs (cyclus acidi citrici, cyclus acidi tricarboxylici)
* Cyclus ureae

## Nexus externi 
* De Iohanne Adolpho Krebs in situ Praemio Nobeliano Medicinae dicato 

Categoria:Iudaei
Categoria:Praemium Nobelianum Medicinae
Manuel

**Manuel** (interdum **Manuellus**), est praenomen masculinum grecum hebraicum, ab Imperio byzantino (ut Μανουήλ, *Manouēl*) ad Occidentalem Europam, maxime Germaniam, Lusitaniam et Hispaniam allatus est, ubi saltem saeculo XIII adhibitus est. 

Alia forma nominis "Emmanuel" est. Feminina eius forma est **Manuela**.

## Qui hoc nomen habuerint 
* Manuel

## In linguis frequentibus formae
* *Theodisce*: Manuel 
* *Anglice*: Manuel• Cognomen: Manny
* *Francogallice*: Manuel
* *Italiane*: Manuele
* *Lusitane*: Manuel• Cognomen: Mané, Manel
* *Brasiliensis*: Manuel, Manoel• Cognomen: Mané, Nenel, Manel, Nelinho
* *Latin Medieval*: Manuhel
* *Russice*: Мануэль (*Manuil*) 
* *Catalan*: Manel
* *Hispanice*: Manuel• Cognomen: Manu, Manolo

## Qui hoc praenomen habuerint 
*Manuel Iosephus de Arriaga
* Manuel I (imperator Trapezuntinus)
* Manuel II Palaeologus
* Manuel I Comnenus
* Manuel III (imperator Trapezuntinus)
* Manuel Chrysoloras

## Nexus externi 
* De nomine apud situm *Behind the name*
Categoria:Praenomina
Categoria:Praenomina masculina
Natalia Loiseau

**Natalia** seu vulgo *Nathalie* **Loiseau** (Noviliaci ad Sequanam nata die 1 Iunii 1964) est legata et politica Franciae.

Alumna est instituti scientiarum politicarum Parisiensis et instituti nationalis linguarum orientalium ubi linguae Sinensi studuit. Jakartae in Indonesia, Dakari  Senegaliae, Rabati in Maroco, Vasingtoniae Civitatum Foederatarum legata, sed etiam consiliaria meruit iuxta Alanum Juppé qui ministrum a rebus externis erat ab anno 1993 usque in 1995. Rectrix fuit scholae nationalis administrationis Argentoratensis ab 2012 usque in 2017, quo anno suadentibus Emmanuele Macron et Eduardo Philippe officium ministrae rerum Europaearum suscepit.

## Bibliographia 
* Cécile Ducourtieux, Jean-Pierre Stroobants, "Comment Nathalie Loiseau s’est sabordée à Bruxelles" in *Le Monde* (13/14 Iunii 2019)
* Sylvie Kauffmann, "Nathalie Loiseau, directrice de l’ENA, choisit carrière et vie privée" in *Le Monde* (11 Septembris 2015)
* Pascale Nivelle, "Nathalie Loiseau. Femme d’Etat" in *Libération* (25 Novembris 2012)
* Esther Paolini, "Nathalie Loiseau, de l'ENA aux Affaires européennes" in *Le Figaro* (21 Iunii 2017)
* Denis Peiron, "Nathalie Loiseau, de l’ENA aux affaires européennes" in *La Croix* (13 Martii 2015, recensa 2017)

Categoria:Homines vivi
Categoria:Nati 1964
Categoria:Legati Franciae
Categoria:Politici Franciae
Categoria:Alumni Instituti Scientiarum Politicarum Parisiensis
Categoria:Alumni Scholae et Instituti Linguarum Orientalium (Lutetia)
Categoria:Schola Nationalis Administrationis
Sturnus vulgaris

***Sturnus vulgaris*** est species avium passeriformium familiae Sturnidarum. Hic sturnus est circiter 20 centimetra longus, pennis nigris, aliquando punctis albis, cruribus roseis, rostro hieme nigro et aestate flavo. Iuvenes sunt fusciores adultis. Est avis garrula, praesertim cum congregatur, et clamorem non musicum sed varium facit. Facultas eius imitandi apud Plinium, auctores Mabinogii, ac Shakesperium notata est.

Huic speciei sunt circiter duodecim subspecies, quae in habitationibus apertis per Europam temperatam et Asiam occidentalem ova gignunt. *Sturnus vulgaris* in Australiam, Novam Zelandiam, Canadam, Civitates Foederatas, Mexicum, Peruviam, Argentinam, Falklandiam, Brasiliam, Chiliam, Uraquariam, Africam Australem, ac Viti introductus est.

## Apud Plinium 
Gaius Plinius Secundus haec de sturnis scripsit:

abeunt et merulae turdique et sturni simili modo in vicina. sed hi plumam non amittunt nec occultantur, visi saepe ibi quo hibernum pabulum petunt [...] sturnorum generi proprium catervatim volare et quodam pilae orbe circumagi, omnibus in medium agmen tendentibus.

[...]

cum haec proderem, habebant et Caesares iuvenes sturnum, item luscinias Graeco ac Latino sermone dociles, praeterea meditantes assidue et in diem nova loquentes, longiore etiam contextu. docentur secreto et ubi nulla alia vox misceatur, adsidente qui crebro dicat ea, quae condita velit, ac cibis blandiente.

## Notae 
## Bibliographia 
* 
*  Translated by Murtha Baca and Stephen Sartarelli from Artusi's ''La scienza in cucina e l'arte di mangiare bene'', first published in 1891.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Nexus externi 
Categoria:Aves Europae
Categoria:Species animalium
Categoria:Sturnus
Categoria:Animalia urbana
Friderico-Francisceum

**Friderico-Francisceum** (breviter **FFG**) est gymnasium Doberano oppidi in Megapolis-Pomerania Citeriore siti.

Hoc anno 1879 per Fridericum Franciscum II magnum ducem Megalopolis-Suerini condita est.

Hoc tempore circa 70 magistri magistraeque ibi docent. Rectrix scholae Birgit Hacker est.

Linguae alienae discentes sunt linguae Anglica, Francogallica, Latina, Hispanica et Graeca antiqua.

Gymnasium Bad Doberan.jpg|Aedificium vetus
Friderico-Francisceum-Gymnasium-Innenhof2.jpg|Aedificium novum

## Alumni notabiles 
Nicolaus Amsbergensis princeps Nederlandiae Friderico-Francisceum frequentabat.

## Notae 
## Nexus externi 
* Situs officialis 

Categoria:Scholae Germaniae
Categoria:Gymnasia Germaniae
Categoria:Megapolis et Pomerania Citerior
Categoria:Constituta 1879
Prunus mume

[thumb|upright=0.8|[Flos.]]
thumb|Prunus mume
***Armeniaca mume*** (binomen a Philippo Francisco de Siebold anno 1830 statutum), melius ***Prunus mume*** (sic ab eodem Siebold cum Iosepho Gerhardo Zuccarini anno 1836 divulgatum), Sinice 梅 *méi*; Iaponice うめ *ume*; Coreane 매실나무 *maesil,* est species arborum cuius flores primo vere lucentes fructusque utilissimi a Sinis Iaponensibusque necnon Coreanis celebrantur.

## Notae 
## Bibliographia 
; Fontes antiquiores
* c. 1250 : Lin Hong, '''' (Françoise Sabban, "La diète parfaite d'un lettré retiré sous les Song du Sud" in *Études chinoises* vol. 16 (1997) pp. 7-57) de usu florum
* 1330 : 

; Eruditio
* P. F. de Siebold in *Verhandelingen van het Bataviaasch Genootschap der Kunsten en Wetenschappen* vol. 12 fasc. 1 (1830) p. 69
* P. F. de Siebold, J. G. Zuccarini, *Flora Japonica* vol. 1 (1836) p. 29, tab. 11

## Nexus externi 
Categoria:Fructus
Categoria:Fruges Asiae orientalis
Categoria:Plantae medicinales
Categoria:Plantae ornamentales
Categoria:Prunus
Categoria:Species plantarum
Categoria:Taxa Siebold
Categoria:Taxa 1836
Margarita Boulton

**Margarita Boulton** (natus die 7 Maii 1924 in Teddington Middelsexiae, mortua die 30 Augusti 2017) scriptrix et litterarum indagatrix scientifica fuit Britannica origine.
## Vita
Boulton studens fuit apud Collegii de Somerville, Oxonienses, et multos per annos seminaria magistris instruendis moderabatur. Anno 1948 doctoratu laureata erat. Postea scriptrix independens est facta. Lingua Anglica pepigit tractationes de litterarum scientia, cum opera prosae lingua Esperantica scribere maluit. Poematum anthologia eius prima in lucem prolata est anno 1955, lingua Zamenhofiana. Insuper biographiam Ludovici Zamenhof, linguae internationalis inventoris, exaravit. Praefuit variis sodalitatibus Esperantistarum (e.g. illorum cattorum amantium/Kat-amikaro sive amicorum apud ODES, sodalitatis Esperanticae cuiusdam Oxoniensis regionis). 

Participavit in multis certaminibus litterariis Universalis Societatis Esperanticae. Anno 1958 nacta est praemii Calcaris argentei domus editoriae Koko. Annis a 1957 ad 1962 scriba officialis fuit Academiae aestivae internationalis, annis a 1961 ad 1967 operam dabat apud commissionem examinatoriam "Internacia Ekzameno" et anno 1969 creata st praesidens Associationis Britannicae Esperanticorum magistrorum. Anno 1998 ei Praemium culturale Esperanticum urbis Alae adiudicatum est et praemium operis fundati FAME. Anno 2004 Praemium Deguĉi, anno autem 2014 Praemium operis fundati Grabowski accepit.

## Opera  
]] 
### Esperantico idiomate
**Kontralte* 1955
**Kvarpieda kamerado* 1956
**Cent ĝojkantoj*  1957
**Eroj kaj aliaj* 1959
**Virino ĉe la landlimo* 1959
**Zamenhof, aŭtoro de Esperanto* 1962
**Dek du piedetoj*  1964
**Okuloj*  1967
**Nia sango: teatraĵo por ok personoj* 1970
**Ni aktoras: tri komedietoj* 1971
**Rimleteroj korespondaĵoj kun William Auld* 1976
**Poeto fajrokora: la verkaro de Julio Baghy* 1983
**Faktoj kaj fantazioj* 1984
**Ne nur leteroj al plum-amikoj: Esperanta literaturo – fenomeno unika* (1984)
**Du el* 1985

### In scientia litterarum 
**Anatomy of Drama* Routledge (1968)
**Anatomy of Poetry* Routledge (1968)
**Anatomy of Language* Routledge (1968)
**The Anatomy of the Novel* Routledge (1991)  
**Reading for Real Life Macmillan* (1971) 
**The Anatomy of Literary Studies: An Introduction to the Study of English Literature* Routledge (1980)

## Externi nexus 
* Pagina domestica ODES
* Biographia brevis
* Catalogus Vindobonensis opera Margaretae Boulton indicans
*Tractatio de Margarita Boulton in interretiali periodico Liberi Folii

## Notae 
Categoria:Alumni Universitatis Oxoniensis
Theorema fundamentale algebrae

thumb|Polynomium x^3 + 2x^2 - 7x + 4 duo radices (-4, 1) habet.
**Theorema fundamentale algebrae** dicit quodque unius variabilis polynomium (nisi constans) cum coefficientibus complexis radicem complexum habere. Ex hoc sequitur quodque polynomium *n*ti gradusP(z) = a_n z^n + a_{n-1} z^{n-1} + \cdots + a_1 z^1 + a_0*n* factores primi gradus (i.e. lineares) habere:P(z) = a_n (z - z_1)\cdots(z - z_n).

Radix quaedam potest plus quam unus factor polynomium repraesentare; tunc dicimus radicem duplicem vel multiplicem esse. Exempli gratia, f(x) = x^3 + 2x^1 - 7 x + 4 = (x + 4)(x - 1)^2  Aequatio f(x) = 0 habet solutiones *x = –4* et *x = –1,* hic autem bis in solutione init quod *(x – 1)* est bis factor. Duae ergo trium radicum huius polynomii eaedem sunt.

Theorema fundamentale algebrae similis est theoremati fundamentali arithmeticae quia ambo de factoribus tractunt:  theorema fundamentale arithmeticae dicit numerum integerum factores primos habere, et hoc theorema dicit polynomium factores lineares habere.

Corpus numerorum rationalium non est plenum: polynomium x^2 - 2 nullam radicem hoc in corpore habet.  Nec corpus realium: x^2 + 4 nullam radicem realem habet. Corpus numerorum algebraicorum autem plenum est, per definitionem: est corpus rationalium una cum omnibus radicibus omnium aequationum polynomiorum quae coefficientes rationales habent.

Corpus numerorum complexorum non modo plenum algebraicum verum etiam plenum spatium topologicum est.

Anno 1799, Carolus Fridericus Gauss in thesi doctrorali demonstrationem therematis publicavit.

Demonstratio theorematis non algebraica sed topologica est. Re vera non potest esse demonstratio algebraica huius theorematis quia de continuitate tractat.

## Bibliographia 
* Remmert, Reinhold. 1991. The Fundamental Theorem of Algebra. In *Numbers,* ed. Heinz-Dieter Ebbinghaus, Hans Hermes, et Friedrich Hirzebruch. Graduate Texts in Mathematics 123. Berolini: Springer-Verlag. ISBN 978-0-387-97497-2.
* Shipman, Joseph. 2007. Improving the Fundamental Theorem of Algebra. *Mathematical Intelligencer* 29(4): 9–14, ISSN 0343-6993. doi:10.1007/BF02986170.
* Smale, Steve. 1981. The Fundamental Theorem of Algebra and Complexity Theory. *Bulletin of the American Mathematical Society* series nova, 4(1).
* Smith, David Eugene. 1959. *A Source Book in Mathematics.* Dover. ISBN 0-486-64690-4.
*Smithies, Frank. 2000. A forgotten paper on the fundamental theorem of algebra. *Notes & Records of the Royal Society* 54(3): 333–341. . ISSN 0035-9149.
*van der Waerden, Bartel Leendert. 2003. *Algebra, I..* Ed. 7a. Berolini: Springer-Verlag. ISBN 0-387-40624-7.

Categoria:Algebra
Categoria:Theoremata mathematica
Realismus modalis

**Realismus modalis** est notio a Davide Kellogg Lewis suasa quae affirmat omnes mundos qui fieri possunt tam reales quam mundum verum esse. Quae in quattuor dogmatibus nituntur: mundi qui fieri possunt exsistunt; mundi qui fieri possunt a mundo vero genere non variant; mundi qui fieri possunt entitates quae reduci non possunt sunt; *verus,* nomen adiectivum in locutione "mundo vero," nomen indexicale est, quod significat ullam rem declarare posse eius mundum esse mundum verum, sicut locum ubi sit *hic,* tempusque ubi sit *nunc* appellare potest. Haec notio Leibnitianam theoriam mundorum qui fieri possunt revocat.

## Opera insignia
*Lewis, David. 1969. *Convention: A Philosophical Study.* Harvard University Press.
*Lewis, David. 1973. *Counterfactuals.* Blackwell et Harvard University Press.
*Lewis, David. 1986. *On the Plurality of Worlds.* Oxoniae: Blackwell. ISBN 0631224963. ISBN 0631224262.

* Cosmologia brana
*Modalitas alethica
*Modalitas linguistica
*Multiversum
*Mundus qui fieri non potest
*Ontologia
*Trivialismus

## Bibliographia
*Armstrong, David. 1989. *A Combinatorial Theory of Possibility.* Cambridge University Press.
*Barrow, John D. 2002. *The Constants of Nature.* Vintage.
*Kripke, Saul, 1972. Identity and Necessity. In *Semantics of Natural Language,* ed. D. Davidson et G. Harman. Dordrecht: D. Reidel.
*McGinn, Colin. Modal Reality. In *Reduction, Time, and Reality,* ed. R. Healey. Cantabrigiae: Cambridge University Press.
*Stalnaker, Robert. 2003. *Ways a world might be: metaphysical and anti-metaphysical essays.* Oxoniae: Oxford University Press. ISBN 0199251495.

## Nexus externi
*Sauchelli, Andrea. 2010. http://philpapers.org/rec/SAUCPW Concrete Possible Worlds and Counterfactual Conditionals.] *Synthese* 176(3): 345–56.

Categoria:Philosophia analytica
Categoria:Realismus philosophicus
Categoria:Theoriae metaphysicae
Antirealismus

[thumb|Michael Dummett Eques anno [2004.]]
**Antirealismus** in philosophia analytica est positio epistemologica quae primum a Michaele Dummett philosopho Anglico constituta est. Qui hoc vocabulum excogitavit ad quoddam realismi philosophici genus negandum quod Dummett reductionismum sine coloribus appellavit.

*Arend Heyting
*Entitas
*Epistemologia constructivistica
*Crispin Wright
*Gottlob Frege
*Idealismus
*Intuitionismus
*Logica intuitionistica
*Nominalismus
*Phaenomenalismus
*Platonismus
*Philosophia mathematicae
*Realismus philosophicus
*Scepticismus

## Notae
## Bibliographia
*Dummett, Michael. 1978. *Truth and Other Enigmas.* Cantabrigiae Massachusettae: Harvard University Press.
**Dummett, Michael. 1959. *Truth.*
**Dummett, Michael. 1963. *Realism.*
**Dummett, Michael. 1967. *Platonism.*
*Baron, Christine, et Manfred Engel, eds. 2010. *Realism/Anti-Realism in 20th-Century Literature.* Rodopi. ISBN 9789042031159.
*Braver, Lee. 2007. *A Thing of This World: a History of Continental Anti-Realism.* Northwestern University Press.
*Hacking, Ian. 1999, 2001. *The Social Construction of What?* Cantabrigiae Massachusettae: Harvard University Press.
*Okasha, Samir. 2002. *Philosophy of Science: A Very Short Introduction.* Oxoniae: Oxford University Press.
*金子 洋之 (Kaneko). 2006. ダメットにたどりつくまで. 勁草書房.

## Nexus externi
*Semantic challenges to realism. *Stanford Encyclopedia of Philosophy.*

Categoria:Realismus philosophicus
Categoria:Theoriae metaphysicae
Categoria:Positivismus logicus
Robertus Alingtonius

**Robertus Alingtonius** (Anglice *Alyngton*; mortuus Septembri 1398) fuit philosophus Anglicus qui novas logicae, semanticae, metaphysicae, et ontologiae rationes saeculo quarto decimo excogitavit. Qui praeterea ideologica realismi Oxoniensis fundamenta iecit cum pro realitate obiectiva notiones realitatis mentis et linguae substitueret. Ab 1379 ad 1386 fuit socius Collegii Reginae Oxoniae. Motus est a metaphysica Ioannis Wycliffe, qui theologiae in Collegio Reginae anno 1363 studere coeperat. Alyngton annis 1394 et 1395 fuit cancellarius Universitatis Oxoniensis. Deinde fuit rector Long Whatton, vici et paroeciae Leicestriensis comitatus, usque ad mortem.

## Opera philosophica
**Litteralis sententia super Praedicamenta Aristotelis,* commentarius de *Categorias* Aristotelis, eius clarissimum opus.
**Tractatus de suppositionibus terminorum,* commentarius de suppositione vocabulorum, philosophia linguae.
*Commentarius de *Libro sex principiorum.*
**Tractatus generum,* commentarius de generibus entis.

*Realismus philosophicus

## Notae
Alyngton
Categoria:Clerici
Categoria:Logica philosophica
Categoria:Metaphysica
Categoria:Ontologia
Categoria:Philosophi Angliae
Categoria:Realismus philosophicus
Categoria:Scriptores Angliae
Humanismus transcendentalis

[thumb|upright=0.8|[Immanuel Kantius.]]
**Humanismus transcendentalis** in philosophia propriam hominum extra naturam tractationem considerat, quibus iura humana esse decernit, solum quia humani sunt. Affirmat etiam hominem se materialem transcendere posse, seque a rebus circumiectis liberare posse. Cuius exemplum est homo de se et eius proprietatibus cogitans sicut duo homines varii sit. Immanuel Kantius hac locutione significavit homines esse *creationis* partem, quae legibus naturae oboedentiam reflexivam transcendere possunt.

*Ethica deontologica
*Humanitarianismus
*Motus ethicus
*Naturalismus humanisticus
*Philosophia continentalis
*Transcendentalismus

## Notae
## Bibliographia
*Allison, Henry E. 1971. "Is Philosophy Human or Transcendental?" *The Monist* 55 (2): 182–207. Hegeler Institute.
*Ferry, Luc. 2002. "'Transcendental' Humanism: Man Made God: The Meaning of Life.* Sicagi: University of Chicago Press. ISBN 0226244849.
*Vanheste, Jeroen. 2007. *Guardians of the Humanist Legacy: The Classicism of T. S. Eliot's Criterion Network and Its Relevance to Our Postmodern World.'' Philosophy of History and Culture, 26. Brill. ISBN 9004161600.

Categoria:Holismus
Categoria:Humanismus
Categoria:Theoriae philosophicae
Categoria:Transcendentalismus
Mundus qui fieri non potest

[thumb|[Saul Kripke in litore Juquehy Novi Eboraci circa 2005.]]
**Mundus qui fieri non potest,** aliquando **mundus non normalis** appellatus, in logica philosophica est notio ad certas res disputandas quae satis per notionem usitatorum mundorum qui fieri possunt tractari non possunt. Mundus qui fieri non potest, *w,* est eadem res ac mundus qui fieri potest (quidquid sit), quamquam nonnullis sensibus "non fieri potest" sit. Ergo in variis contextibus, nonnullae contradictiones ad *w* verae sint, usitatae leges logicae metaphysicaeve falsae sunt, aut ambo.

*Logica modalis
*Realismus modalis
*Saul Kripke
*Paradoxum Currianum
*Intuitionismus 

## Bibliographia
* Kripke, Saul. 1965. Semantical analysis of modal logic, II: non-normal modal propositional calculi. In *The Theory of Models,* ed. J. W. Addison, L. Henkin, et A. Tarski. Amstelodami: North Holland.
*Kripke, Saul. 1971. Semantical considerations on modal logic. In *Reference and modality,* ed. Leonard Linsky. Londinii: Oxford University Press. ISBN 019875017X.
*Priest, Graham, ed. 1997. *Notre Dame Journal of Formal Logic* 38(4). Praecipua editio de mundis qui fieri non possunt. Table of contents
*Priest, Graham. 2001. *An Introduction to Non-Classical Logic.* Cantabrigiae: Cambridge University Press.

## Nexus externi
*Zalta, Edward N. A classically-based theory of impossible worlds. *Notre Dame Journal of Formal Logic* 38(4): 640–660. PDF.

Categoria:Logica modalis
Categoria:Mundi qui fieri possunt
Georgius Eduardus Moore

[thumb|upright=0.8|[Pagina titularis libri de *Principiis Ethicis.*]]
[thumb|upright=0.8|[Monumentum philosophi et uxoris.]]
**Georgius Eduardus** "**G. E.**" **Moore** (in suburbiis Londinii 4 Novembris 1873; Cantabrigiae Angliae, 24 Octobris 1958) fuit philosophus Anglicus. Cum Bertrando Russell, Ludovico Wittgenstein, et Gottlob Frege, fuit conditor traditionis analyticae in philosophia. Cum Russell, motum ex idealismo in philosophia Britannica abduxit, notionibusque sensus communis, commentariis de ethica, epistemologia, et metaphysica, atque "his exceptional personality and moral character" innotuit. Professor philosophiae in Universitate Cantabrigiensi, gratissimus inter (quamquam non particeps) gregem Bloomsburiensem, et editor *Mind* ('Mens'), ephemeridis auctoritate gravis, fuit. Socius Academiae Britannicae anno 1918 electus est. Socius Apostolorum Cantabrigiensium, intellegentis sodalitatis secretae, ab 1894 ad 1901 fuit.

## Notae
## Bibliographia
*Daval, René. 1997. *Moore et la philosophie analytique.* Presses Universitaires de France. ISBN 9782130486909.
*Klemke, E. D. 1999. *A Defense of Realism: Reflections on the Metaphysics of G. E. Moore.* ISBN 1573927325.
*Levy, Paul. 1979. *Moore: G. E. Moore and the Cambridge Apostles.* ISBN 9780030536168.
*Regan, Tom. 1986. *Bloomsbury’s prophet: G. E. Moore and the development of his moral philosophy.* Temple University Press.

 

*Captio naturalistica
*Epistemologia
*Ethica
*Ethica deontologica
*Ioannes Meginhardus Keynes 
*Philosophia linguae
*Philosophia moralis

## Nexus externi
*Life and work of G. E. Moore.
**The Stanford Encyclopedia of Philosophy*
**G.E. Moore
**G.E. Moore's Moral Philosophy
*G. E. Moore. Internet Encyclopedia of Philosophy.
*
*Trinity College Chapel.

Categoria:Agnostici Anglici
Categoria:Alumni Universitatis Cantabrigiensis
Categoria:Auctores Anglici
Categoria:Consequentialistae
Categoria:Epistemologi
Categoria:Logici Angliae
Categoria:Metaphysici
Categoria:Philosophi amoris
Categoria:Philosophi Angliae
Categoria:Philosophia analytica
Categoria:Philosophia mentis
Categoria:Realismus moralis
Categoria:Scriptores Angliae
Categoria:Socii Academiae Britannicae
Categoria:Socii collegiorum Cantabrigiensium
Godefridus Sayre-McCord

thumb|Godefridus Sayre-McCord. *Screen shot* in bloggingheads.tv situ interretiali.
**Godefridus Sayre-McCord** (natus *Geoffrey McCord* Bostoniae 10 Decembris 1956) est philosophus qui theoriam moralem, meta-ethicam, historiam ethicae, epistemologiae, et contractualismum investigat. Praecipue realismo morali rationique morali Davidis Humii studet. Eius *Essays on Moral Realism* late in curriculis universitariis de meta-ethica adhibetur. Quinque annos *Noûs* ephemeridem edidit.

Alumnus est Collegii Oberlinensis, et Ph.D. in Universitate Pittsburgi adeptus est, Davide Gauthier consultore. In Universitate Carolinae Septentrionalis in Monte Capellae ex anno 1985 docet.

* Philosophia Civitatum Foederatarum

## Nexus externi 
* Situs proprius apud UNC-Chapel Hill.
* Situs interretialis personalis.
* Commentarii varii.
* Sayre-McCord in Bloggingheads.tv de meta-ethica.
* Sayre-McCord in Bloggingheads.tv de ethica et evolutione.
* Sayre-McCord lecture on The Nature of Normative Concepts

Categoria:Alumni Collegii Oberlin
Categoria:Alumni Universitatis Pittsburgensis
Categoria:Auctores Anglici
Categoria:Professores Universitatis Carolinae Septentrionalis in Monte Capellae
Categoria:Realismus moralis
Categoria:Scriptores Civitatum Foederatarum
Ioannes McDowell

[thumb|Ioannes McDowell pro Librairie Philosophique J. Vrin. [Lutetiae, 2007.]]
**Ioannes Henricus McDowell** (natus Boksburgi in oppido Africae Australis 7 Martii 1942) est philosophus Africae Australis, olim socius Collegii Magnae Aulae Universitatis Oxoniae et nunc professor universitarius in Universitate Pittsburgi. Latissime de metaphysica, epistemologia, philosophia antiqua, et meta-ethica scripsit, sed eius opus auctoritate gravissumum philosophiam mentis philosophiamque linguae tractat. Alumnus est Collegii Universitatis Rhodesiae et Nyasalandiae

Inter eius libros commentariorum collatorum (omnes a Harvard University Press Cantabrigiae Massachusettae editos) sunt:
**Mind, Value, and Reality,* 1998.
**Meaning, Knowledge, and Reality,* 1998.
**Having the World in View: Essays on Kant, Hegel, and Sellars,* 2009.
* *The Engaged Intellect: Philosophical Essays,* 2009.

*Michael Dummett
*Ethica
*Logica
*Philosophia analytica
*Philosophia mathematicae
*Ricardus Rorty

## Bibliographia
*Dingli, Sandra M. 2005. ''On Thinking and the World: John McDowell's Mind and World.* Ashgate.
*Gaskin, Richard. 2006. *Experience and the World's Own Language: A Critique of John McDowell's Empiricism.* Oxoniae: Oxford University Press.
*de Gaynesfor, Robert Maximilian. 2004. *John McDowell.* Blackwell / Polity Press.
*Le Goff, Anne, et Christophe Al-Saleh, eds. 2013. *Autour de l'esprit et le monde de John McDowell.* Lutetiae: Vrin.
*Lingaard, Jakob, ed. 2008. *John McDowell: Experience, Norm and Nature.* Oxoniae: Blackwell.
*MacDonald, Cynthia, et Graham MacDonald, eds. 2006. *McDowell and His Critics.* Oxoniae: Blackwell.
*Maher, Chauncey. 2012. *The Pittsburgh School of Philosophy: Sellars, McDowell, Brandom.* Routledge.
*Schear, Joseph K., ed. 2013. *Mind, Reason, and Being-in-the-World: The McDowell-Dreyfus Debate.* Routledge.
*Smith, Nicholas, ed. 2002. *Reading McDowell: On Mind and World.* Routledge.
*Thornton, Tim. 2004. *John McDowell.* Acumen Publishing.
*Willaschek, Marcus, ed. 1000. *John McDowell: Reason and Nature.'' Monasterii: Lit Verlag.

## Nexus externi
*"John McDowell – Philosophy – University of Pittsburgh."
*Summary of Mind and World, capitulum 1.

Categoria:Nati 1942
Categoria:Homines vivi
Categoria:Alumni Universitatis Zimbabuensis
Categoria:Auctores Anglici
Categoria:Incolae Africae Australis
Categoria:Philosophi Civitatum Foederatarum
Categoria:Philosophia analytica
Categoria:Philosophia linguae
Categoria:Philosophia mentis
Categoria:Professores Universitatis Pittsburgensis
Categoria:Realismus moralis
Categoria:Scriptores Africae Australis